《乘兴可以访戴》
宋代·李新

潇湘千里冻谁结，夜趣小伧驾桃叶，
故人此心思见之，幸有寒光交雪月。
兴来兴尽我自乐，棹去棹回共何约。
入门篝火拨新醅，相对此君殊不恶。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。